Suverene Lundby er 20 prosent svekket av OL-skaden
Toten-jenta hoppet til 262,7 poeng, og vant lett. Hun slo Daniela Iraschko-Stolz (Østerrike) med med hele 31,5 poeng. Det var Lundbys niende verdenscupseier denne sesongen og den 13. gjennom karrieren. Ingen norske hoppere – uansett kjønn – har vunnet så mange renn i verdenscupen. Fått med deg denne? Nye detaljer om Lundbys OL-dramaIfølge landslagets medisinske koordinator, Lars Haugvad, som testet styrken, spensten og hurtigheten til Lundby for fire dager siden på Olympiatoppen omtaler det som «en helt rå prestasjon» at hun hopper fra alt og alle med hofteskaden. – Maren har nesten 20 prosent forskjell i styrke når hun hopper på ett og ett bein. Men hun har en fantastisk evne til å produsere nesten likt ut av hoppkanten for det, sier Lars Haugvad. Det er hofteskaden fra Pyeongchang – da Lundby dundret i bakken på trening dagen før OL-konkurransen – som har ført til problemet. Hun er betydelig svekket i venstre fot. Etter sesongen skal hun til en grundig undersøkelse. Inntil videre er «behandlingen» minst mulig belastning for ikke å provosere skaden ytterligere. – Jeg hopper for halv maskin, sier Maren Lundby , og gliser når VG spør henne om skaden . – Jeg kommer litt skjevt ut av hoppet, og jeg er litt stiv i hoften når jeg setter meg ned i sittestilling. Jeg vil ikke skylde på noen ting. Men etter sesongen må det være en plan for å bli kvitt problemet, sier Lundby. Hun ble hyllet for sin overbevisende seier av statsminister Erna Solberg (H) og kulturminister Trine Skei Grande (V). Men da hun skulle takke de mange hundre supporterne fra Toten, som hadde tatt veien til Kollen-anlegget med en blomsterflørt, gikk det galt. Først på tredje forsøk havnet buketten blant publikum. – Jeg synes det var et bra renn av meg. Men jeg kjente litt ekstra på det. Det var imidlertid bare ekstra motiverende med litt ekstra virak, sier Lundby. Lundby «beklaget» etter å ha tatt ny rekordSesongen har vært en eneste lang opptur for 23-åringen. Lundby tok OL-gull i Pyeongchang og sikret seg i praksis sammenlagtseieren i verdenscupen da hun vant i rumenske Rasnov sist helg. I tillegg sto OL-gullvinneren for nok en norsk hopp-milepæl for en uke siden. Roar Ljøkelsøy var mestvinnende nordmann i verdenscupen med 11 seire gjennom sin karriere. Lundby tok sin 12. i Romania. Nå har hun 13. Resultatliste kvinner stor bakke: 1. Maren Lundby, Norge: 262,7 poeng 2. Daniela Iraschko-Stolz, Østerrike: 231,2 3. Yuki Ito, Japan: 229,7 4. Sara Takanashi, Japan: 228,6 5. Carina Vogt, Tyskland: 225,3 7. Anna Odine Strøm, Norge: 204,9 16. Silje Opseth, Norge: 175,6
Maren Lundby (23) knuste konkurrentene da hun vant verdenscuprennet i Holmenkollen. At hun er betydelig svekket av hofteskaden fra Pyeongchang-OL gjør ikke prestasjonen noe mindre.